《泛舟之龙坞》
宋代·李洪

苕花如雪忽秋残，翠花溪头几曲山。
心逐浮云朝独出，家临清霅暮能还。
世情大似醉翁醉，景物偏偷閒客閒。
早晚诛茆继三径，招呼明月弄潺湲。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。